google/wiki40b huggingface dataset:
Harald Pedersen (embedsmann)

Liv

Harald Pedersen var sønn av skipsbyggmester Niels Pedersen og Caroline Hansen Lie. Han vokste opp i Svelvik, Drammen og Larvik. Etter å ha vært til sjøs kom han inn på Sjøkrigsskolen, hvor han utdannet seg til offiser. Fra 1884 seilte han for Det Søndenfjelds Norske Dampskibsselskap, fra 1890 som kaptein på «Kong Alf», som gikk mellom USA og Vestindia.
I 1900 ble Pedersen ansatt som overintendant i Marinens intendantur i Horten. Han var også med i byens kommunestyre for Venstre og ble ordfører i 1911. Samme år ble han utnevnt til sjøfartsdirektør. I denne stillingen deltok han som norsk representant i flere internasjonale konferanser. Etter utbruddet av første verdenskrig ble han utnevnt til formann i Statens provianteringskommisjon, som skulle sørge for Norges tilførsel av varer fra utlandet mens krigen pågikk. Kommisjonen ble i 1916 omdannet til Statens provianteringsdirektorat, hvor Pedersen fortsatte som direktør helt til 1927. I 1918 reiste han til USA for å delta i forhandlingene som ble ledet av Fridtjof Nansen for å sikre tilførselen til Norge etter at England hadde sagt opp bransjeavtalene. I 1923 ble han leder av delegasjonen som skulle forhandle om en handelsavtale med Sovjetunionen.
Kurv frå Valdres

Kurv frå Valdres er en spekepølse som er laget i samsvar med tradisjonelle oppskrifter i Valdres, og som har en beskyttet geografisk opprinnelsesmerking. Kurven (pølsa) er laget av kjøtt fra storfe, småfe og vilt. Den tørkes naturlig og har mørk tørr ytterkant og en mykere rødfarget kjerne. Den er søt i smaken. Konsistensen kan være grov eller fin, men er vanligvis noe varierende.
Robert Earl Hughes

Robert Earl Hughes (født 1926, død 1958), var en av tidenes tykkeste menn, og er kjent gjennom Guinness rekordbok.
Bergfonna

Kilder

Bergfonna Stadnamn i norske polarområde, Norsk polarinstitutt. Besøkt 11. mars 2013
A Touch of Sin

A Touch of Sin (kinesisk: 天注定; pinyin: Tian zhu ding) er en kinesisk kriminalfilm fra 2013 redigert av Jia Zhangke. Den har vunnet en rekke filmpriser. Blant skuespillerne i filmen er Zhao Tao, Jias kone og medarbeider.
Filmen er satt i sin samtid og bygger på flere antatt sanne begivenheter fra sin nære fortid. Filmen benytter også wuxia-virkemidler. Dens engelske navn henspiller på King Hus actionfilm A Touch of Zen fra 1971, en av de mest innflytelsesrike wuxia-filmer.
Den kretser rundt fire tråder fra sterkt forskjellige geografiske og sosiale miljøer i det moderne Kina, fra storbyforholdene i Guangzhou i Sørkina til de landlige omgivelser i Shanxi.
Mull (Skottland)

Natur og miljø

Mulls kystlinje er 480 km lang, og landskapet på øya består hovedsakelig av lynghei, men også noe skog og myrområder. Øya har noen få topper; den høyeste er Ben More på 966 moh. Kystlinjen er sterkt innbuktet, med tallrike grunne bukter. Klimaet er fuktig, med mye regn og tåke til alle årstider.
Mull har over 250 fuglearter, inkludert havørnen, som ble satt ut på ny på naboøya Rùm og som deretter emigrerte til Mull. Kongeørn og myrhauk er også forholdsvis vanlige på øya. Av pattedyr er hjort og oter nokså tallrike, og noen områder har bestander av forvillede geiter. I havområdene rundt øya finner man blant annet vågehval, niser og delfiner. Her ligger det også betydelige sjøfuglkolonier på flere øyer, særlig øygruppen Treshnish Isles.

Historie

Øya har trolig vært bebodd siden kort etter slutten av siste istid, fra rundt 6000 f.Kr. Innbyggerne i bronsealderen bygget menhirer (bautasteiner), broch (rundhus av stein) og en steinsirkel, og det finnes arkeologiske spor som gravhauger, hellekister, stående steiner, keramikk og knivblader fra denne perioden.
Mellom 600 f.Kr. og 400 e.Kr. bygde innbyggerne defensive festninger, dun, og crannóg (plattformhus). Den tidlige kristne perioden begynte på 500-tallet hvor særlig året 563 var et særlig vendepunkt da det er antatt at kristendommen ble innført til denne delen av nordlige Britannia av sankt Columba da han ankom fra Irland for å opprette et kloster på øya Iona som lå rett utenfor sørvestpunktet av Mull.
I 1773 ble Mull besøkte av Samuel Johnson og James Boswell under deres kjente reise til de vestlige øyene, som resulterte i utgivelsen Tour of the Western Islands.
I middelalderen var øya underlagt herredømmet til Lord of the Isles («herren av øyene»), senere (fra 1493) ble den kontrollert av klanen MacLean, med sete på festningen Duart Castle, og deretter klanen Campbell. Befolkningen var oppe i ca. 10 000, men ble redusert til 3000 under avfolkningen av det skotske høylandet i den prosessen som ble kjent som Highland Clearances («Utrenskningen av Høylandet») på 1800-tallet, forsterket av en ødeleggende tørråte-epidemi på de viktige potetene i 1846.

Næringsliv

Jordbrukets betydning er sterkt redusert, men store deler av øya brukes fortsatt til beiting av sauer og storfe. Fiske var tidligere viktig, men er nå av liten betydning. Turisme har blitt svært viktig, og øya markedsføres gjerne som Storbritannias betydeligste villmark. Det finnes hoteller i mange landsbyer og tallrike små pensjonater. Det organiseres også mange slags turer, gjerne for å se etter øyas rike dyreliv. Tobermory er kjent i Storbritannia fra barne-TV-serien Balamory, som har gått i mange år på BBC. Dette drar en god del turister. Andre betydelige turistattraksjoner er slottene Duart Castle og Torosay Castle. Det sistnevnte særlig kjent for sitt storslagne hageanlegg.
Ring Them Bells

For Once In My Life er en sang skrevet av John Kander og Fred Ebb som er å finne på TV-konserten Liza with a Z fra 1972.
Wenche Myhre spilte sangen live på sine konserter siden midten av 00-tallet. På norsk ble sangen kalt Ring med bjella.
Betania Church of God

Betania Church of God er en kristen frikirkelig menighet tilsluttet Pinsebevegelsen i Norge. Den ligger på Hareid i Møre og Romsdal. Menigheten ble etablert i 2007 og har ti medlemmer.
Forstander (pastor) er Patrick Peterson. Han kom til Norge i 2003, som flyktning fra Liberia, hvor han hadde prestetjeneste i en pinsemenighet. Han er teologisk utdannet i Elfenbenskysten.   
Menigheten er den første Church of God menigheten i Norge. Church of God er en av pinseretningene i pinsebevegelsen.  Det er nært samarbeid med pinsemenighetene Filadelfia Ulsteinvik og Sion Gurskøy.
Vickers VC10

Misjon

Vickers VC-10 var utviklet for selskapet BOAC. Selskapets krav til operasjoner i tropene og høytliggende flyplasser gjorde flyet uegnet for amerikanske flyselskaper. Den primære brukeren av flyet var frem til 2013 den britiske forsvarsgrenen Royal Air Force som brukte det som tank- og transportfly.
Pablo Torrijos

Idrettskarriere

Torrijos ble spansk ungdomsmester i tresteg i 2008, og debuterte internasjonalt ved Ungdoms-VM i friidrett 2009 i Brixen i Italia, der han ble slått ut i kvalifiseringsrunden både i tresteg (10.-plass) og lengdehopp (18.-plass). Han deltok også ved European Youth Olympic Festival i 2009, men lengden hans på 6,77 meter var bare 16. beste lengde i kvalifiseringen, så han nådde ikke finalen.
I 2010 deltok han ved Gymnasiaden i Doha, der han kom på 8.-plass i tresteg, og året etter kom han på 6.-plass i tresteg ved junior-EM i friidrett 2011. Han ble også spansk juniormester innendørs i 2011. 
Han ble spansk U23-mester i tresteg innendørs i 2013, og han ble også spansk mester utendørs i samme øvelse, både i U23- og seniorklassen. Dette var hans første spanske mesterskap som senior. Ved U23-EM i friidrett 2013 i Tammerfors i Finland kom han på 8.-plass med 16,06 meter. 
I 2014 ble han spansk mester i tresteg både innendørs og utendørs. Ved innendørsmesterskapet hoppet han 16,55, som var personlig rekord og det syvende lengste spanske hoppet i historien. Ved utendørsmesterskapet satte han spansk rekord med 16,87 meter. Internasjonalt deltok han ved Lag-EM i friidrett 2014, der Spania deltok i Super League, og med 16,16 meter kom han på 6.-plass. Han deltok også ved EM i friidrett 2014, der han kom på 8.-plass med 16,56 meter. 
Torrijos ble spansk mester innendørs for andre gang i februar 2015, da han hoppet 17,03 meter, som var spansk rekord. Han deltok ved EM i friidrett innendørs 2015, der han satte spansk rekord med 17,04 meter i finalen, og kom på 2.-plass bak portugisiske Nelson Évora. I august vant han det spanske mesterskapet utendørs, med 16,61 som beste hopp. 
Ved VM i friidrett 2015 kom han på 20.-plass i kvalifiseringsrunden, og nådde ikke finalen.
Plesetsk

Plesetsk (russisk: Плесе́цк) er en bymessig bosetning i Arkhangelsk oblast i Russland. Den ligger rundt 200 km sør for Arkhangelsk. Innbyggertall: 11 300 (folketelling 2002), 14 027 (folketelling 1989).
Plesetsk kosmodrom ligger i byen Mirnyj like ved.
Hertug av Cumberland

Historie

Ved første opprettelse i den engelske høyadelen i 1644 var det for prins Rupert av Pfalz, pfalzgreve av Rhinen og hertug av Bayern, som var en nevø av kong Karl I av England. Da han døde uten arvingen ble tittelen opprettet for andre i 1689 for prins Jørgen av Danmark og Norge (som i England ble kalt for «George»), ektefelle av prinsesse Anne, yngste datter av kong Jakob II. Også Jørgen døde uten arvinger i 1708. Ingen av disse mennene var i større grad kjent ved denne tittelen alene.
Tredje opprettelse i den engelske adelen var for prins William, tredje sønn av kong Georg II. Andre titler som også ble gitt prins William var marki av Berkhampstead, jarl av Kennington, viscount Trematon, og baron Alderney. Ettersom prinsen døde ugift og uten barn, døde titlene med ham.
Tittelen ble opprettet på nytt for den britiske adelen, men formen ble endret til «Cumberland and Strathearn». Hertugdømmet og også jarldømmet Dublin i den irske adelen ble gitt til prins Henry, den tredje sønnen av prins Fredrik, fyrste av Wales, og sønnesønn av kong Georg II. Ettersom Henry døde uten barn eller arvinger, ble tittelen nedlagt igjen.
Den siste opprettelsen (formen var da «hertug av Cumberland og Teviotdale») var for Ernst August, senere konge av Hannover, den femte sønnen til Georg III av Storbritannia. Tittelen ble suspendert for den tredje hertugens protyske aktiviteter under den første verdenskrigen under Titles Deprivation Act, «loven om berøvelse av titler» av 1917, hvilket også var tilfelle for hans sønn. Under denne loven har lineære mannlige arvinger av den 3. hertug av Cumberland og Teviotdale rett til å søke den britiske krone om restaureringen av adelstittelen. Til dags dato har ingen gjort det. Den nåværende arvingen er prins Ernst August V av Hannover (født 26. februar 1954), barnebarns barnbarn av den 3. hertug og nåværende overhode av huset Hannover. Han er den eldste mannlige etterkommer av Georg III av Storbritannia.
Rinkabyholm

Rinkabyholm er et tettsted i Kalmar kommune i Kalmar län i Småland i Sverige. I 2010 hadde tettstedet 1 607 innbyggere. Rinkabyholm ligger cirka 10 kilometer sør for Kalmar.
Fylkesvei 3700

Fylkesvei 3700 går mellom Moland og Espelandsmyr i Vegårshei kommune. Veien er 6,8 km lang.
Frem til 2019 hadde veien betegnelsen Fylkesvei 93.
Krasimir Balăkov

Trenerkarriere

Like etter at han la opp som spiller gikk Balăkov inn i trenerrollen hos VfB Stuttgart, hvor han fungerte som assistenttrener fra 2003 til 2005. Etter dette var han spillende trener for den tyske klubben VFC Plauen (én kamp som spiller i 2005) før han dro videre til sveitsisk fotball og ble ansatt som hovedtrener for Grasshopper Club Zürich (2006–2007) og FC St. Gallen (2007–2008). I perioden 2008 til 2010 var han hovedtrener for PSFC Chernomorets Burgas i hjemlandet før han i 2011 ble ansatt som trener for den kroatiske klubben HNK Hajduk Split.

Internasjonal karriere

Balăkov spilte i årene mellom 1988 og 2003 totalt 92 landskamper og scoret 16 mål for Bulgarias herrelandslag. Han var med i den bulgarske troppen under VM i fotball 1994 og VM i fotball 1998, hvor han i førstnevnte turnering var med på å føre laget helt frem til semifinalen. Balăkov var dessuten en del av Bulgarias tropp til EM i fotball 1996.
Bridge School Benefit

Bridge School Benefit er en årlig støttekonsert, normalt i oktober på Shoreline Amphitheatre i Mountain View i San Francisco Bay Area i California. Konsertene arrangeres av musikeren Neil Young og hans ektefelle Pegi.
Inntektene fra konsertene og platesalget går til Bridge School som har til formål å støtte barn med spesielle fysiske bevegelseshemninger som gjør at de har særlig behov for assistanse mht å kommunisere med omverdenen. Blant skolens metoder er å benytte avansert teknologi og alternative kommunikasjonssystemer.
Den første konserten ble avholdt i oktober 1986, og med unntak av 1987 har dette vært en årlig begivenhet. Konserten er kjent for sin høye profil med hensyn til deltakelse fra internasjonalt kjente artister og at Neil Young bruker sitt nettverk etter 40 år i musikkbransjen. Konsertene kjennetegnes av at artistene som regel (men ikke alltid) opptrer med akustiske instrumenter. Neil Young opptrer alltid også selv.
Duccio

«Madonna Rucellai»

Dette maleriet ble opprinnelig bestilt av Compagnia dei Laudesi i 1285 for høyalteret i Santa Maria Novella i Firenze og betraktes som en av tidens største og mektigste altertavler. Med kjærlighet til detaljene gestaltet Duccio stoffer og rom. Kroppsformene som skimtes gjennom klærne og de buede linjene i jomfru Marias glorie tyder på at Duccio studerte gotiske skulpturer. Påvirkningen fra Cimabue er også tydelig.
Close

close er et systemkall i moderne POSIX-kompatible operativsystemer som lukker tilgangen til et filsystem, etter at dette har vært åpnet med systemkallet open. close tømmer bufferet som har vært fylt med data, oppdaterer filens metadata, deallokerer ressursene som har vært assosiert med filen (inkludert fildeskriptoren) og oppdaterer den systemvide filtabellen. Enkelte programmeringsspråk vedlikeholder en struktur av filer som åpnes av deres run-time bibliotek og som kan lukkes når programmet avsluttes. Noen operativsystemer vil kalle close som en del av operativsystemets gjenopprettelse som resultat av en systemfeil.
Jadekaninen

Jadekaninen (kinesisk: 玉兔, pinyin: Yù tù; = «Jadekaninen»), månekaninen eller måneharen er en skikkelse basert på at man med det blotte øye kan forestille seg form på månen som kan minne om en kanin.

Varianter

Forestillingen om at det er en slik kanin på månen, finnes i folkloren i mange kulturer. Den er kjent for eksempel fra aztekerne i Mexico og blant østasiatiske folk.
I kinesisk mytologi blir Jadekaninen ofte presentert som en følgesvenn av månegudinnen Chang'e, og den brygger henne hele tiden mer av en eliksir for evig liv. I japansk og i koreansk er det derimot bare ingrediensene til en riskake – en mochi – som kaninen driver på og stamper sammen. 
At kaninen i det hele tatt bedriver noe, skyldes igjen omrisset man ser på månen – kan det være en morter av noe slag?.

Tidlig belegg i kinesisk folklore

Den eldste klare nedtegnelse i kinesisk skrift om at det er en kanin på månen finner man i Chu Ci, en antologi fra Handynastiets tid med dikt som stammer fra De stridende staters tid, Her er kaninen i selskap med en padde på månen. Kaninen stamper hele tiden sammen urter for de udødelige. 
Denne forestillingen støttes i yngre tekster, som for eksempel i encyklopedien Taiping yulan fra Songdynastiets tid. Handynastiet kaller kaninen i månen for «Jadekaninen» (玉兔) eller «Gullkaninen» (金兔), og disse uttrykkene benyttes ofte poetisk om selve månen. Dikteren Li Bai (Tang-dynastiet) skriver i et dikt at «Månekaninen stamper medisinen forgjeves».
Kineserne fortærer under Månefesten småkaker kalt månekaker, som av og til har en avbildning av måneharen. De kan også ære kaninen med folkereligiøse riter, ved å berøke papirbilder av kaninen til fullmåne, og hylle det med ærefrykt og deretter seremonielt brenne det.
Tide-klassen

Tide-klassen (tidligere kjent som Military Afloat Reach and Sustainability (MARS) -prosjektet) er en skipsklasse med fire flåtetankskip som vil gå i tjeneste i britiske Royal Fleet Auxiliary fra 2017. De 37 000 tonn tunge skipene vil forsyne krigsskip i Royal Navy med drivstoff, mat, ferskvann, ammunisjon og andre forsyninger. Norge har bestilt en mindre, 26 000 tonns versjon med lasarett og større kapasitet for faste forsyninger, navngitt KNM «Maud».
De to versjonene er begge basert på AEGIR-designet fra Storbritannias BMT Defence Services, men bygges av Daewoo i Sør-Korea hvorpå de skal ferdigstilles med endelig utrustning i henholdsvis Storbritannia og Norge. Storbritannia bestilte fire skip i februar 2012 til en pris av 452 millioner pund, og forårsaket debatt fordi de bygges i utlandet. Norge bestilte sitt skip i juni 2013 for 1 320 millioner kroner.
Europas Sosiale Forum

Europas Sosiale Forum (ESF) er en årlig konferanse arrangert av anti--globaliseringsbevegelsen. Målet er å gi sosiale bevegelser, fagforeninger, NGOer, flyktninger, fredsbevegelsen, den anti-imperialistiske bevegelsen og miljøbevegelsen i Europa et sted å samles for å diskutere større europeiske og globale temaer.
ESF er en avlegger av Verdens Sosiale Forum.
17 – 21 September 2008 ble ESF arrangert i Malmö i Sverige, et arrangement som hadde 13 000 deltagere. ESF i Malmö var det femte i rekken.
I 1.-4. juli 2010 ble ESF arrangert i Istanbul i Tyrkia. Dette var det sjette ESF.
Stokkmaurmøll

Utseende

En liten til middelsstor (vingespenn 8,5-13 millimeter), svartbrun møll. Antennene er trådformede og nesten så lange som forvingene. Hodet er kledt med brunoransje, hårlignende skjell. Forvingene er svartbrune med spredte, lysere skjell. Bakvingene er gråbrune.

Levevis

Denne møllen ser ut til å værer sterkt knyttet til stokkmaur-arten Camponotus herculeanus. Larvene utvikler seg inne i maurenes reder i død ved, for eksempel stubber. De voksne sommerfuglene er aktive i juni-juli, men de flyr svært sjelden.

Utbredelse

Den er spredt utbredt i Europa fra Finnmark i nord til Spania i sør, men er trolig sjelden. Fra Norge kjenner man foreløpig bare ett funn, fra Alta i Finnmark i 2005. Den ble vurdert til Nær truet (NT) på den norske rødlisten fra 2010.
Svartkantet båndmåler

Utseende

En middelsstor (vingespenn 20 – 28 mm), slank, grålig måler. Fra nærtstående arter kjennes den best på at forvingenes brede tverrbånd er bredt svart langs innerkanten. Forvingen er lysgrå, brun ved roten, med et bredt tverrbånd midt i vingen. Dette båndet er ujevnt tannet langs ytterkanten, mer eller mindre kanelbrunt i midten og bredt svart langs innerkanten, oftest også langs ytterkanten. Innenfor det brede tverrbåndet er det to smale, grå tverrstriper, utenfor en brun flekk ved vingens forkant og et par, ofte utydelige, grå tverrstriper. Bakvingen er lysgrå med smale, grå tverrbånd. Larven er forholdsvis kraftig, naken bortsett fra noen korte børster, brunlig med en lys sidestripe.

Levevis

Denne arten lever i løvskog, hager og parker. Den har to generasjoner hver sommer, de voksne målerne flyr henholdsvis i mai – juni og i august. Larvene lever på ulike planter i korsblomstfamilien, for eksempel raps og kål.

Utbredelse

Svartkantet båndmåler forekommer i Europa og også i det meste av Sibir, men utbredelsen ser ikke ut til å strekke seg helt øst til Stillehavet. I Norge er den funnet over hele landet, men den er sjelden tallrik.
Fattigmannshamn

Fattigmannhavn er en gård på østsiden av øya Ålforo i Fitjar kommune med Engesundsleia i øst. I sør ligger gården Tangen. I vest går Nyleia og i nord ligger gårdene Kuvikjo og Sætrevikjo.
Gården var opprinnelig en husmannsplass under Fitjargarden, men ble skyldsatt i 1723 og ble fra da av regnet som en egen gård. I 1755 solgte Ole Michelsen Tosche gården til brukeren Jon Davidson. Senere har brukerne vært selveiere.

Navn

Navnet er gitt i nedsettende betydning. Like sørover i retning av Spissøyhavn er det trolig at munkene på Halsnøy kloster hadde «hospits» i gammel tid (som øya har fått navn etter). Her kunne reisende søke havn og husly, få vann og koke mat, mot betaling. Munkene var ikke likegyldige om penger og gods, og det er trodd at de som har gitt Fattigmannhavn navnet sitt, fordi folk tok til havn her og ikke ville betale for tjenestene til munkene.
Navnet har blitt skrevet Aalferhavn, Fattigmandshavn, Fattigmandshafn, Olforhafn, Aalforehafnen og Alforehavn.
A5/1

A5/1 er betegnelsen på en fransk krypteringsnøkkel utviklet for NATO i 1987, som er i bruk i de fleste mobiltelefonselskaper i verden i dag. Den krypterer sms- og talestrømmen mellom brukerens telefonapparat og basestasjonen.
Krypteringsnøkkelen ble utviklet i 1987 og består av en 64-bits nøkkelalgoritme. Det er mulig å avlytte mobiltelefoner med denne krypteringen.
Forvaltningen av krypteringsnøkkelen utøves av NATO og GSMA.
En nyere kryptering, A5/3 brukes i enkelte mobiltelefonnett.
Tyrkia i Eurovision Song Contest

Historikk

Det var Tyrkias statlige kringkaster, TRT, som deltok i Eurovision Song Contest på vegne av Tyrkia. Landet debuterte i 1975 og kom da en sisteplass med «Seninle Bir Dakika», fremført av Semiha Yankı. Tyrkia hadde liten suksess i konkurransen inntil 2000, og de eneste topp ti-plasseringene kom med en niendeplass i 1986 og en tredjeplass i 1997. Først da landet gikk over til å synge på engelsk i 2003, kom den første seieren da Sertab Erener og «Everyway That I Can» slo Belgia med to poeng.
Seieren var starten på en lang periode med høye plasseringer for Tyrkia. På hjemmebane i 2004 kom gruppen Athena på en fjerdeplass. To nye fjerdeplasser fulgte i 2007 og 2009, og i Bærum i 2010 kom gruppen maNga på en andreplass. I 2011 ble Tyrkia slått ut i sin semifinale, dette var første og eneste gang at landet ikke kvalifiserte seg til finalen siden semifinaleordningen ble innført i 2004.

Tyrkia trekker seg

Ved flere anledninger har Tyrkia stått over konkurransen, første gang i 1976 og 1977. I 1979 hadde Tyrkia valgt både sang og artist, men landet trakk seg fra konkurransen kort tid før finalen. Årsaken var at finalen skulle holdes i Jerusalem, og de arabiske nabolandene krevde at den tyrkiske regjeringen måtte trekke landet fra konkurransen på grunn av den arabiske konflikten med vertsnasjonen Israel.
I 1994 var ikke Tyrkia kvalifisert for finalen på grunn av den dårlige plasseringen året før, men fra 1995 deltok Tyrkia hvert eneste år til og med 2012.
I desember 2012 offentliggjorde TRT at de ikke ville delta i Eurovision Song Contest 2013 i Malmö. Den tyrkiske kringkasteren begrunnet avgjørelsen med at de ikke var fornøyde med de nye stemmereglene i konkurransen. Tyrkia har ikke deltatt siden, og TRT har foreløpig ingen planer om å delta i Eurovision Song Contest igjen.
J'aime la vie

Eurovision Song Contest

Sangen var en av ni som deltok i den belgiske nasjonale finalen i Brussel 2. mars 1986. I finalen ble Sandra Kim erklært som vinner med «J'aime la vie», og hun ble dermed Belgias bidrag til Eurovision Song Contest i Bergen lørdag 3. mai.
I den internasjonale finalen var Sandra Kim en stor forhåndsfavoritt, og hun var den 13. artisten på scenen av 20 deltakere. Under avstemningen tok Belgia tidlig ledelsen og holdt den helt til slutt. «J'aime la vie» fikk fem 12-poengere og vant med 176 poeng, noe som var ny poengrekord. Den norske juryen ga 8 poeng til sangen. 
Dette var Belgias første seier i konkurransen, og den er per 2017 fremdeles landets eneste.

Etter seieren

Sangen er en lystig og sprudlende poplåt, og i teksten sang Sandra Kim at hun var 15 år. I ettertid viste det seg at hun bare var 13 år, noe som blant annet fikk sølvvinneren Sveits til å protestere. Belgia beholdt imidlertid seieren, og Den europeiske kringkastingsunion hevet senere aldersgrensen til 16 år. Sandra Kim vil derfor forbli den yngste vinneren i Eurovision Song Contest' historie, så lenge aldersgrensen ikke senkes igjen.
Sangen tok seg inn på hitlister i flere europeiske land, men ble ikke en like stor hit som vinnerlåtene årene før. «J'aime la vie» kom ikke inn på norske VG-lista, men huskes likevel godt i Norge, siden konkurransen gikk av stabelen i Bergen dette året. Vinnerlåten solgte også 1,4 millioner eksemplarer og toppet hitlisten hjemme i Belgia.